VS002233
Datum: 2004-01-22T01:00:00.000+01:00
datum_sodbe_i_stopnje: 2010-02-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.000 EUR
opombe: II Ips 300/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.000 EUR na 4.000 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, na relaciji Pesnica – Dolga vas, je presegla običajne meje.

Stanje je trajalo od sredine januarja 2004 do konca oktobra 2008, ko je bila zgrajena avtocesta, zaradi katere se je promet preusmeril.

Stanovanjska hiša v kateri živi tožnik z družino je:

    od ceste oddaljena 14 m, okna spalnice, gledajo na cesto,

    v neposredni bližini so zaradi t. im. „žabjekov“ na cesti, prehoda za pešce in posebej hrupno zavirali in speljevali tovornjaki; enak hrup je povzročalo vključevanje traktorjev na traktorsko cesto v bližini.

## Kršitev drugih pravic osebnosti

4.000 EUR Kršitev pravice do zdravega življenjskega okolja.

Tožnik je bil zaradi zaposlitve odsoten po 8 ur dnevno do 9.1.2006, ko je se je prijavil na Zavodu za zaposlovanje, nakar se je sredi septembra leta 2007 upokojil. Zaradi hrupa ponoči ni mogel spati. Komunikacija v družini je bila mogoča le s povišanim glasom, pogosto so se prepirali. Zaradi hrupa ni bilo mogoče gledati televizije. Zadrževanje na terasi in zelenici pred hišo ni bilo mogoče. Obiskov je bilo vse manj. Pred hrupom se ni mogel nikamor umakniti, saj nima počitniške hišice.

---

OZ člen 179